IZDOTS

Ar Jelgavas valstspilsētas pašvaldības domes

26.06.2025. lēmumu Nr.7/5

**Jelgavas valstspilsētas pašvaldības iestādes**

**“Jelgavas pašvaldības policija”**

**NOLIKUMS**

1. **Vispārīgie jautājumi**
2. Nolikums nosaka Jelgavas valstspilsētas pašvaldības iestādes “Jelgavas pašvaldības policija” (turpmāk – Pašvaldības policija) izveidošanas, reorganizācijas un likvidācijas kārtību, uzdevumus, pienākumus, tiesības, kā arī citus ar Pašvaldības policijas darbību saistītus jautājumus.
3. Pašvaldības policija ir Jelgavas valstspilsētas pašvaldības domes (turpmāk – Dome) izveidota Jelgavas valstspilsētas pašvaldības (turpmāk – Pašvaldība) apbruņota militarizēta iestāde, kuras pienākums ir aizsargāt personu dzīvību, veselību, tiesības un brīvības, īpašumu, sabiedrības, Pašvaldības un valsts intereses no noziedzīgiem un citiem prettiesiskiem apdraudējumiem, kā arī kontrolēt Pašvaldības saistošo noteikumu izpildi, par kuru pārkāpšanu paredzēta administratīvā atbildība, kā arī administratīvo sodu piemērošana par šo noteikumu pārkāpšanu un to izpildi.
4. Pašvaldības policijai ir patstāvīgas juridiskas personas statuss, tai ir zīmogs ar Latvijas Republikas mazā ģerboņa attēlu un pilnu Pašvaldības policijas nosaukumu, noteikta parauga veidlapa, norēķinu konti.
5. Pašvaldības policija darbojas saskaņā ar Latvijas Republikas Satversmi, likumu “Par policiju”, Pašvaldību likumu, Administratīvās atbildības likumu, Administratīvo sodu likumu par pārkāpumiem pārvaldes, sabiedriskās kārtības un valsts valodas lietošanas jomā, Administratīvā procesa likumu, Fizisko personu datu apstrādes likumu, likumu “Par fizisko personu datu apstrādi kriminālprocesā un administratīvā pārkāpuma procesā”, Iesniegumu likumu, Pašvaldības saistošajiem noteikumiem, Domes lēmumiem, šo nolikumu un citiem normatīvajiem aktiem.
6. Pašvaldības policiju izveido, reorganizē un likvidē Dome, kā arī izdod tās nolikumu un grozījumus tajā.
7. Pašvaldības policija ir Pašvaldības izpilddirektora pakļautībā.
8. **Pašvaldības policijas uzdevumi, pienākumi un tiesības**
9. Pašvaldības policijas uzdevumi ir:
	1. garantēt personu un sabiedrības drošību;
	2. kontrolēt likumu, Ministru kabineta noteikumu ievērošanu un Pašvaldības saistošo noteikumu izpildi, par kuru pārkāpšanu paredzēta administratīvā atbildība, kā arī administratīvo sodu piemērošanu par šo noteikumu pārkāpšanu un to izpildi;
	3. novērst administratīvos pārkāpumus un citus likumpārkāpumus;
	4. savas kompetences ietvaros veikt administratīvā pārkāpuma procesu un pieņemt lēmumus administratīvā pārkāpuma lietās;
	5. nodrošināt atskurbināšanas pakalpojumus;
	6. veikt citu normatīvajos aktos noteikto uzdevumu izpildi.
10. Pašvaldības policijas pienākumi ir:
	1. veikt preventīvus pasākumus administratīvo pārkāpumu un citu likumpārkāpumu novēršanai;
	2. reģistrēt iesniegumus un informāciju par likumpārkāpumiem un notikumiem, savlaicīgi reaģēt uz saņemto informāciju, nepieciešamības gadījumā nodot informāciju pēc piekritības kompetentām amatpersonām un institūcijām;
	3. veikt satiksmes uzraudzību Jelgavas valstspilsētas administratīvajā teritorijā;
	4. veikt ūdens satiksmes drošības noteikumu ievērošanas uzraudzību Jelgavas valstspilsētas administratīvajā teritorijā esošajos publiskajos ūdeņos;
	5. nodrošināt sabiedrisko kārtību un drošību Pašvaldības izveidotajās peldvietās;
	6. uzraudzīt Pašvaldības Administratīvās komisijas Bērnu lietu apakškomisijas lēmumu izpildi par audzinoša rakstura piespiedu līdzekļu piemērošanu bērniem;
	7. piedalīties civilās aizsardzības pasākumu nodrošināšanā:
		1. veikt glābšanas un evakuācijas darbus;
		2. sniegt palīdzību cietušajiem;
		3. nodrošināt iedzīvotāju uzskaiti sadarbībā ar citiem atbildīgajiem dienestiem;
		4. nepieciešamības gadījumā, informēt iedzīvotājus un iestādes par pastāvošiem riskiem, un iespējamiem apdraudējumiem, un pasākumiem bīstamības novēršanai vai samazināšanai;
		5. sadarbībā ar citiem dienestiem koordinēt transporta un cilvēku kustību saskaņā ar Civilās aizsardzības komisijas norādījumiem;
		6. nepieciešamības gadījumā ierobežot personu pulcēšanos un pārvietošanos attiecīgajā teritorijā;
		7. nodrošināt uzraudzību un drošību evakuētajās teritorijās;
		8. pildīt citus Civilās aizsardzības komisijas norādījumus.
	8. veikt videonovērošanu sabiedriskās kārtības nodrošināšanai Jelgavas valstspilsētas administratīvajā teritorijā;
	9. sniegt Domes apstiprinātos maksas pakalpojumus.
11. Pašvaldības policijai ir likumā “Par policiju” un citos normatīvajos aktos noteiktās tiesības.
12. **Pašvaldības policijas darba organizācija**
13. Pašvaldības policijas darbu vada Pašvaldības policijas priekšnieks, kuru ieceļ amatā Dome pēc iekšlietu ministra rakstveida piekrišanas saņemšanas.
14. Pašvaldības policijas priekšnieku no amata atbrīvo Dome.
15. Pašvaldības policijas priekšniekam ir divi vietnieki, kurus ieceļ un apstiprina amatā Pašvaldības policijas priekšnieks pēc iekšlietu ministra rakstveida piekrišanas saņemšanas.
16. Pašvaldības policijas personāla sastāvs:
	1. amatpersonas, kuras pilda likumā „Par policiju” noteiktos pienākumus (turpmāk – Pašvaldības policijas amatpersona);
	2. darbinieki, kuri savu darba pienākumu ietvaros sniedz atbalsta funkcijas Pašvaldības policijas uzdevumu sekmīgai nodrošināšanai (turpmāk – darbinieki).
17. Pašvaldības policijas struktūru apstiprina Pašvaldības policijas priekšnieks. Pašvaldības policijas amatu sarakstu apstiprina Pašvaldības policijas priekšnieks, saskaņojot ar Pašvaldības izpilddirektoru.
18. Pašvaldības policijas priekšnieks saskaņā ar normatīvajiem aktiem un šo nolikumu:
	1. vada, plāno, organizē un kontrolē Pašvaldības policijas darbību un pienākumu izpildi, nodrošina tās darbības nepārtrauktību un tiesiskumu;
	2. atbild par Pašvaldības policijas resursu un finanšu līdzekļu ekonomisku, lietderīgu un racionālu izlietošanu atbilstoši tās uzdevumiem un pienākumiem;
	3. organizē Pašvaldības policijas darbības plāna un budžeta izstrādi, ir atbildīgs par to izpildi;
	4. bez atsevišķa pilnvarojuma pārstāv Pašvaldības policijas intereses valsts un pašvaldību institūcijās, tiesu instancēs, citās institūcijās, attiecībās ar juridiskajām un fiziskajām personām;
	5. slēdz līgumus Pašvaldības policijas darbības nodrošināšanai;
	6. izdod rīkojumus un izsniedz pilnvaras Pašvaldības policijas amatpersonām un darbiniekiem, tostarp uzdodot pienākumu izpildi Pašvaldības policijas amatpersonas/darbinieka prombūtnes laikā citai Pašvaldības policijas amatpersonai/darbiniekam, nosakot tiesības pārstāvēt Pašvaldības policiju un/vai veikt attiecīgas darbības Pašvaldības policijas vārdā;
	7. atver un slēdz kontus kredītiestādēs;
	8. nodrošina normatīvajos aktos noteikto atskaišu un citu ziņu sniegšanu valsts un Pašvaldības institūcijām;
	9. nodrošina Pašvaldības policijas darbu reglamentējošo iekšējo normatīvo aktu izstrādi, apstiprina tos un kontrolē to izpildi;
	10. pieņem darbā un atbrīvo no darba Pašvaldības policijas amatpersonas un darbiniekus, apstiprina amatu aprakstus;
	11. nodrošina personāla, lietvedības, grāmatvedības un citas dokumentācijas kārtošanu, izpildi un uzglabāšanu;
	12. veic citas darbības Pašvaldības policijas uzdevumu un pienākumu īstenošanā.
19. Pašvaldības policijas priekšnieka vietnieku kompetence:
	1. Pašvaldības policijas priekšnieka pirmais vietnieks:
		1. pilda Pašvaldības policijas priekšnieka pienākumus viņa prombūtnes laikā;
		2. koordinē šādu savā tiešā pakļautībā esošo Pašvaldības policijas struktūrvienību darbu un ir tiesīgs parakstīt ar šo struktūrvienību darbu saistītu Pašvaldības policijas izejošo korespondenci:
			1. Pilsētas iecirkņu grupa;
			2. Atskurbtuves nodaļa;
			3. Administratīvā procesa un iesniegumu izskatīšanas grupa;
			4. Nepilngadīgo likumpārkāpumu prevencijas grupa.
		3. kā augstāka amatpersona pieņem lēmumus par personas pārsūdzētajiem lēmumiem administratīvā pārkāpuma lietās, saistībā ar savā tiešā pakļautībā esošo Pašvaldības policijas struktūrvienību amatpersonu pieņemtiem lēmumiem.
	2. Pašvaldības policijas priekšnieka otrais vietnieks:
		1. pilda Pašvaldības policijas priekšnieka pienākumus Pašvaldības policijas priekšnieka un Pašvaldības policijas priekšnieka pirmā vietnieka prombūtnes laikā;
		2. koordinē šādu savā tiešā pakļautībā esošo Pašvaldības policijas struktūrvienību darbu un ir tiesīgs parakstīt ar šo struktūrvienību darbu saistītu Pašvaldības policijas izejošo korespondenci:

16.2.2.1. Patruļpolicijas nodaļa;

16.2.2.2. Operatīvās vadības nodaļa;

16.2.2.3. Satiksmes uzraudzības nodaļa;

16.2.2.4. Sabiedriskās kārtības nodaļa;

16.2.2.5. Informātikas un sakaru grupa.

* + 1. kā augstāka amatpersona pieņem lēmumus par personas pārsūdzētajiem lēmumiem administratīvā pārkāpuma lietās, saistībā ar savā tiešā pakļautībā esošo Pašvaldības policijas struktūrvienību amatpersonu pieņemtiem lēmumiem.
1. Pašvaldības policijas amatpersonām un darbiniekiem tiek izsniegta Pašvaldības policijas priekšnieka apstiprināta darba apliecība.
2. Pašvaldības policijas amatpersonas savus amata pienākumus pilda Pašvaldības noteiktā vienota parauga formas tērpā. Pašvaldības policijas amatpersonas savus dienesta pienākumus var pildīt civilā apģērbā saskaņā ar Pašvaldības policijas priekšnieka rīkojumu.
3. **Pašvaldības policijas manta un finanšu līdzekļi**
4. Pašvaldības policijas mantu un finanšu līdzekļus veido:
	1. valdījumā nodotais Pašvaldības nekustamais īpašums;
	2. valdījumā nodotā vai iegādātā kustamā manta;
	3. Pašvaldības un valsts budžeta līdzekļi;
	4. ieņēmumi no iekasētajiem naudas sodiem;
	5. ieņēmumi no sniegtajiem maksas pakalpojumiem;
	6. Eiropas Savienības fondu un citu struktūrvienību fondu līdzekļi;
	7. ziedojumi un dāvinājumi.
5. **Pašvaldības policijas darbības tiesiskuma nodrošināšana**
6. Pašvaldības policijas darbības tiesiskumu nodrošina Pašvaldības policijas priekšnieks.
7. Pašvaldības policijas priekšnieks saskaņā ar normatīvajiem aktiem un šo nolikumu pieņem lēmumu par personas apstrīdēto Pašvaldības policijas amatpersonas, darbinieka izdoto administratīvo aktu vai faktisko rīcību.
8. Pašvaldības policijas priekšnieka izdotos administratīvos aktus un faktisko rīcību var apstrīdēt Domē, ja normatīvie akti neparedz citu apstrīdēšanas kārtību.
9. **Noslēguma jautājums**
10. Ar šī nolikuma spēkā stāšanos spēku zaudē Jelgavas valstspilsētas domes 2020. gada 24. septembra apstiprinātais Jelgavas valstspilsētas pašvaldības iestādes “Jelgavas pašvaldības policija” nolikums.

Domes priekšsēdētājs A.Rāviņš

J.Ogoļuka 63048952